

* **Всеки ден у нас умират четирима души от хепатит В и С поради липса на навременна диагностика и лечение.** В световен мащаб: 3000 на ден или един на всеки 30 секунди. **Хепатит В и С са сред водещите причини за рак на черния дроб.**
* **Хепатит В:** ДНК вирус; Обикновено няма симптоми; Предава се по кръвен път или чрез телесни течности; Има ваксина за него; Рядко хронифицира 5-10 %; **При хепатит В цялостно изчистване от целия набор вирусни частици е невъзможно на този етап, но съвременните методи на лечение спасяват животи.**
* Хепатит С: РНК вирус; Обикновено няма симптоми; Предава се основно по кръвен път; Няма ваксина; Обикновено хронифицира – 85 %; Лечението с новите директно действащи антивирусни средства стандартно продължава от 8 до 12 седмици, при декомпенсирана цироза може да се удължи до 16-24 седмици; **Лечението е под формата на таблетки и е с над 95 % успеваемост.**
* 71 млн. са заразени с хепатит С в света, 240 млн. са с Хепатит В. Диагностицираните обаче са едва около 31%.
* **У нас 87 000 са заразените с хепатит С, 226 000 са тези с хепатит В. Диагностицираните обаче са едва 10% от тях като само 1% от заболелите годишно се лекуват.**
* СЗО: България изостава драстично от глобалните цели за елиминиране на хепатит С до 2030 г. Сред тях са: диагностициране на 90% от заразените, лекуване на 80% от пациентите и намаляване на смъртността с 65%.
* Ако България иска да постигне целите си за елиминиране, трябва до 2030 г. да лекува поне 4000 души за хепатит С и 45 000 за хепатит В годишно.
* **С промени в** [**Наредба 8 и 9**](https://dv.parliament.bg/DVWeb/showMaterialDV.jsp?idMat=174279) **беше разширен обхватът на утвърдените към настоящия момент дейности по профилактика на населението:**
* **На всеки 5 години, лицата на възраст между 40 и 60 г. имат право на безплатно изследване за двата вируса, като направление за това се дава от общопрактикуващия лекар.**
* **Изследването за хепатит С се полага на всяка бременна жена, независимо от нейната възраст.** Досега само хепатит В беше включен в пакета задължителни изследвания при бременност
* **Изследване на чернодробните ензими АСАТ и АЛАТ веднъж на 5 г. в рамките на профилактичните прегледи при личния лекар за хората на възраст 20-65 г.** - С въвеждането им в рамките на профилактичните прегледи се цели ранно установяване на евентуални здравословни проблеми, вкл. и такива на черния дроб и отделителната система.